runetrust/blame-folketinget-dk huggingface dataset:
Ulla Tørnæs (V), 2010-05-31:
Det var omtalt i Jyllands-Posten i sidste uge, hvoraf det fremgik, at man faktisk ikke kan hævde det, som jeg fornemmer ligger i hr. Benny Engelbrechts spørgsmål, nemlig at lovforslaget her vil ramme forholdsmæssigt hårdere i provinsen end i hovedstadsområdet.
Frank Aaen (EL), 2012-04-18:
Derfor igen mit spørgsmål: I stedet for hele tiden at komme med det ene initiativ efter det andet for at redde den finansielle sektor, som den ser ud, burde regeringen så ikke komme med et udspil, der ligesom lagde op til en fundamental ændring af den finansielle sektor, så vi ikke bare kommer til den næste krise om et par år eller tre?
Hans Kristian Skibby (DF), 2011-12-21:
Indtil videre er den eneste kickstart, vi i hvert fald kan være garanteret, at der bliver en kickstart i grænsehandelen med hensyn til de nye lovinitiativer, der er kommet fra den nye regering, fordi det bliver jo langt, langt mere attraktivt at køre sydpå og gøre sin daglige indkøb.
Morten Messerschmidt (DF), 2008-10-30:
Derfor kunne det måske godt være en fordel - hvis man altså forestiller sig, at internationale netværk også har opdaget, at der er andre europæiske lande end EU-landene - at man rent faktisk fastholdt det her samarbejde på et konventionsplan i stedet for at gøre det til et EU-anliggende.
Peter Skaarup (DF), 2012-05-15:
Det må jo aldrig være sådan, at man kan planlægge og begå kriminelle handlinger kollektivt for derefter at frasige sig det individuelle ansvar for den kriminalitet, vel vidende at det strafferetligt nærmest er umuligt at udpege den, der afleverede det dræbende spark, det dræbende slag eller knivstik eller for så vidt skud, som Blekingegadebanden gjorde.
Kim Mortensen (S), 2008-11-20:
Vi har derfor meget sympati for Enhedslistens forslag, som vi læser som et forsøg på at gøre betingelserne for udbygningen af vedvarende energi endnu bedre, og vi vil derfor gerne sammen med Enhedslisten undersøge, om der findes andre og bedre muligheder end dem, der ligger i den energiaftale, der er indgået mellem partierne her i Folketinget, og som i forvejen rummer gode muligheder for udbygningen af vedvarende energi og regulering af energiforbruget.
Mattias Tesfaye (S), 2022-04-28:
Selv om ikke alle partier har været repræsenteret i debatten, er det jo et emne, vi har været omkring af nogle omgange efterhånden, og det, som jeg synes står tilbage, er på den ene side, at hvis man faktisk ønsker, at folk, der har fået inddraget deres opholdstilladelse, skal rejse hjem, og de ikke ønsker at gøre det frivilligt, så vil vi jo under normale omstændigheder sørge for, at der er en ledsaget udsendelse, som man kan gennemføre til de fleste af verdens lande.
Line Barfod (EL), 2006-04-20:
det jo ikke bare et spørgsmål om, hvad kommunerne må have af indtægter, men også hvad de må bruge af penge, og med udligningsreformen gør man Thors hammer permanent, så selv om kommunerne sælger ud af arvesølvet og får penge, så må de ikke bruge dem på at levere en ordentlig offentlig service til borgerne.
Karina Lorentzen Dehnhardt (SF), 2023-12-07:
Det er uværdigt, fordi man reelt har givet op for forsvaret af det sekulære demokrati og ytringsfriheden, når der kommer et pres udefra, og det er også uværdigt, fordi man reelt har givet op for diplomatiet og evnen til at stå fast over for fremmede nationer uden at påtage sig ansvaret for, hvad en hvilken som helst tosse i Danmark kan finde på.
Pelle Dragsted (EL), 2015-11-10:
Det ændringsforslag er egentlig ganske enkelt, og det er, som udenrigsministeren selv siger, identisk med det, regeringen har stillet, og derfor støtter vi – i modsætning til hvad udenrigsministeren sagde i sin indledende tale – i øvrigt også regeringens forslag.
Simon Emil Ammitzbøll (LA), 2015-01-14:
Sandheden er jo, at hvis ministeren havde taget den opgave på sig, havde vi allerede i den her uge, når vi skal være her igen på fredag, stået sammen om nogle forslag, for vi har jo bare det problem, vil jeg sige til ministeren, at vi ikke bare kan forvente et flertal for vores forslag, for vi er i opposition.
Magnus Heunicke (S), 2015-05-13:
Det skulle så ifølge forslagsstillerne imødegå problemet, men alle os, der har været rundt på Danmarks rastepladser – jeg har været med til sådan nogle politikontroller også – må nok sige, at det rent praktisk ikke er så ligetil at omlade gods fra en vogn til en anden på vores rastepladser, hvor politiet har f.eks. tungvognskontrol, totalkontrol og sådan noget.
Anders Fogh Rasmussen (V), 1998-03-27:
Her bliver det jo de faktiske udspil fra regeringen, der afgør, om det er muligt, og jeg vil gerne sige direkte til statsministeren, at hvis regeringen vil afpasse sine udspil efter den faktiske parlamentariske situation, og hvis regeringen under forhandlingerne vil vise vilje til at imødekomme os, kan vi nu gå ind i en periode, hvor der kan løses nogle store opgaver med brede flertal. Jeg vil gerne gentage, at det at lave forlig og aftaler jo ikke er et mål i sig selv.
Liselott Blixt (DF), 2010-11-04:
Jeg har nogle spørgsmål til ministeren efter at have læst nogle af høringssvarene, som jeg vil stille op til udvalgsbehandlingen, og det vil være om, hvem der skal tage den endelige beslutning, og om, hvorvidt og hvordan kommunen eller eventuelt psykologer skal inddrages i den endelige beslutning ved tvivlstilfælde.
Lars Barfoed (KF), 2014-12-11:
Det er muligt, at jeg hørte, hvad fru Zenia Stampe sagde, forkert, men jeg høre, at fru Zenia Stampe sagde, at det var afgørende, at der var et større flertal her i Folketinget, som ville støtte forslaget, for hvis der var det, ville man gerne gøre det.
Nicolai Wammen (S), 2003-02-19:
Man ved godt, at det her betyder, at der kommer flere privatbiler på de store indfaldsveje til byerne, og dermed også, at det meget store og flotte arbejde, som bl.a. Århus Sporveje har sat i gang med busprioritering netop for at bringe det her pres på byen ned, nu risikerer at gå i vasken, fordi passagererne vælger bussen fra og bilen til.
Morten Messerschmidt (DF), 2021-04-09:
Jeg kunne så godt tænke mig at høre, om hr. Christian Juhl kunne være lidt mere specifik, altså hvor vi finder det forslag i forståelsespapiret, som Socialdemokratiet fremlagde her på side 16 i deres »Retfærdig og Realistisk«-udspil fra 2018.
Claus Larsen-Jensen (S), 2000-05-17:
Med hensyn til det, som kommissionsformanden siger, kan manden selvfølgelig ikke stille sig op og sige, at det er en svingdørsvaluta, hvor man kan melde sig ud og ind efter forgodtbefindende, hvis ønsket i øvrigt er at lave en stabil valuta.
Anders Samuelsen (RV), 2003-01-14:
Men kunne man dog ikke bare pege på, hvordan det skal finansieres, og så anerkende, at andre partier gør det hårde arbejde, og lade være med at nøjes med at kigge på lige præcis dér, hvor vi finansierer, men tage det i en sammenhæng og også se, hvor lettelserne er, og anerkende, at der er nettolettelser f.eks. i Det Radikale Venstres skatteudspil?
Villy Søvndal (SF), 2004-11-11:
Situationen er jo, at man i højere og højere grad bliver trukket ind i noget, der har karakter af en egentlig krig mod en hel befolkning med 100.000 uskyldiges død som konsekvens, og vil man på et tidspunkt ikke også fra hr. Ulrik Kraghs side tage et medansvar for den eskalerende vold, der vokser dag for dag i Irak for øjeblikket?
Bertel Haarder (V), 2009-03-12:
Jeg vil gerne takke ordførerne for den meget positive modtagelse, som forslaget har fået, og jeg vil gerne forsikre, at de regler, som her søges indført så hurtigt som muligt på Undervisningsministeriets område, allerede er gennemført pr. 1. februar i år på Videnskabsministeriets område, således at der altså er fuldstændig ensartede regler, hvad enten man går på et universitet, en professionshøjskole, et erhvervsakademi eller et andet sted.
Erik Christensen (S), 2017-05-04:
Så må jeg sige, at netop fordi det er 84 pct. af lægerne, som Pernille Schnoor siger, har Socialdemokratiet også foreslået, at vi skal kigge på en anden styringsmodel, men før vi kan afskaffe den gamle styringsmodel, er vi da nødt til at have en anden, vi kan sætte i stedet.
Rosa Lund (EL), 2018-04-18:
I det forslag, vi behandler i dag, hvor Dansk Folkeparti har fået Socialdemokratiet og Socialistisk Folkeparti med som medforslagsstillere i en ny og spændende konstellation, står der, at inddragelse af forældres opholdstilladelse kun skal ske, hvis det kan lade sig gøre i overensstemmelse med Danmarks internationale forpligtelser.
Claus Hjort Frederiksen (V), 2014-11-19:
Altså, jeg går da ud fra, at en skatteminister er optaget af borgernes retssikkerhed, og jeg går da ud fra, at det er noget, der kan holde en skatteminister vågen om natten, hvis man kan sidde og se på, at en person bliver idømt en ret langvarig fængselsstraf efter danske forhold på 1 år og 9 måneder, og så bare slå ud med hænderne og sige: Sådan er det.
Signe Munk (SF), 2024-10-03:
Hvis man er vokset op i Danmark og har levet størstedelen af sit liv i Danmark, mener vi sådan set at man er berettiget til at få et statsborgerskab – hvis ikke man har begået alvorlig kriminalitet, har tætte bandeforbindelser og andet, som fuldstændig viser, at man ikke tjekker ind på den samfundskontrakt, vi har i Danmark.
Anders Samuelsen (RV), 2002-12-04:
Det er decideret en direkte omtale af finansieringen og det hele i det her forslag, og der er den her melding klokkeklar fra fru Gitte Seeberg. Derfor kunne man godt komme i tvivl om, om det egentlig er Venstre, der har fået endnu en ordfører på banen, ikke mindst når jeg tager i betragtning, at fru Charlotte Dyremose på den ene side siger, at de fuldstændig er imod omlægninger, men på den anden side siger, at der ikke er tvivl om, at det her forslag vil have utrolig mange gode og positive effekter. Er det ikke fuldstændig selvmodsigende?
Lene Espersen (KF), 2007-05-10:
Som socialministeren netop har redegjort for, har regeringen taget en lang række tværgående initiativer med henblik på at bekæmpe vold i hjemmet, senest med den nationale handlingsplan til bekæmpelse af mænds vold mod kvinder og børn i familien, en handlingsplan, der jo løber i perioden 2005-2008.
Marlene Harpsøe (DF), 2009-01-23:
Problemet er jo opstået, fordi man fra Domstolsstyrelsens side har ønsket og indstillet, at dommere skal kunne bære et religiøst symbol, som det muslimske tørklæde jo nu engang er, men Dansk Folkeparti mener, at vi skal fortsætte med at have neutrale domstole.
Hans Kristian Skibby (DF), 2008-04-24:
Der er ikke ret mange her, der er løbet fra ret meget, og i hvert fald ikke ansvar, og der vil jeg gerne sige til hr. Rasmus Prehn, at det nye er, at der i Folketinget, efter at vi i mange, mange år har kunnet se overskridelse på overskridelse, skatteforhøjelse på skatteforhøjelse, ukontrollerbar økonomi i kommuner og regioner osv., endelig er flertal for at indføre nogle flere styringsredskaber til at sikre, at når der laves en aftale, er det også en aftale, som skal overholdes.
Benedikte Kiær (KF), 2011-04-26:
Med hensyn til afvisningen af de forskellige forslag, der ligger i det her beslutningsforslag, vil jeg sige, at der jo er to ben: Det ene er, at en lang række af dem indeholder nogle høje administrationsomkostninger, og det andet er, at vi – og jeg som socialminister – respekterer, at der pågår et arbejde i øjeblikket med at forenkle det.
Søren Krarup (DF), 2003-10-21:
Jeg sad i 2 år i Danmarks Radios bestyrelse, hvor det nye mediehus blev drøftet, og vi var en opposition, der ikke var helt lille, som fandt, at det var fuldstændig overflødigt, men hvor det gik sådan, at den ene aftale førte den anden med sig, og pludselig var det altså vedtaget, selv om vi faktisk stort set alle sammen var enige om, at det var overflødigt, fordi der var glimrende forhold ude i Gyngemosen.
Per Clausen (EL), 2009-11-24:
Er hr. Troels Christensen ikke enig med mig i, at det er et problem, når en række eliteidrætsudøvere i den undersøgelse, som Team Danmark har fået lavet, siger, at de faktisk om man så må sige forstyrres i deres mulighed for at kunne koncentrere sig om deres idræt på grund af økonomiske problemer, og at de af samme grund ofte stopper tidligere, end de ellers ville stoppe?
Mette Abildgaard (KF), 2024-05-30:
Og så er jeg nødt til sådan helt grundlæggende bare at spørge: Hvis ordføreren er så træt af vådt papir i mundvigen, som der bliver sagt, hvorfor anskaffer ordføreren sig så ikke et af de massevis af alternativer, der findes, som kan genbruges, og som man kan anvende i stedet for det våde pap?
Flemming Møller Mortensen (S), 2009-02-04:
Men jeg er glad for, at ministeren har givet udtryk for, at ministeren forstår regionsrådets ønske deroppe og i og for sig måske også den vej omkring udtrykker forståelse for det rationale, der vil ligge i, at også Region Nordjylland skal have et fuldstændig nyt sygehus på barmark med den procesudvidelse, der kan ligge i det.
Rikke Hvilshøj (V), 2005-05-18:
Så vidt jeg husker – og nu må hr. Kamal Qureshi have mig undskyldt – tror jeg sådan set ikke, det er endt med, at der har været nogen diskussion, men så vidt jeg husker, er det sådan set endt med, at Socialdemokraterne også hver gang har stemt for indfødsretsloven.
Brian Mikkelsen (KF), 1999-03-16:
Og de råd skal så bestå af kompetente fagfolk, som vel at mærke efter vores mening kun skal have lov til at fungere i tidsbegrænsede perioder, for ellers er det, man risikerer denne her uheldige indspisthed, og man får en slags stilstand i kulturen. Når det er sagt, så må jeg sige - og det bliver jeg også nødt til at understrege - at det ikke er nok.
Astrid Krag (S), 2018-09-06:
Der så vi jo et ønske fra regeringens side, som det ikke er lykkedes regeringen at gennemføre, og derfor vil jeg bare spørge helt konkret i forhold til de yngste ældre eller seniorerne, eller hvad de nu foretrækker at blive kaldt, om det fortsat er Liberal Alliances politik at forhøje pensionsalderen med 1 år.
Arne Toft (S), 2006-11-30:
Jeg har svært ved at skjule min glædelige overraskelse over, at regeringen, der jo ikke ligefrem er kendt for en stærk miljøprofil, med dette forslag vil lukke hullerne i den danske lovgivning i forhold til EU-direktiverne om naturbeskyttelse på havet, habitatdirektivet og fuglebeskyttelsesdirektivet.
Bendt Bendtsen (KF), 2004-04-22:
Jeg vil gerne sige til hr. Keld Albrechtsen, at regeringen bekymrer sig netop om, at vore ressourcer i Nordsøen og andre steder ophører på et eller andet tidspunkt, og nu har vi sørget for, at der kommer nogle flere penge i statskassen, så vi har råd til at udvikle og give mere innovation.
Jan E. Jørgensen (V), 2015-05-21:
Det kan undre, at Dansk Journalistforbund interesserer sig så meget for ressourceanvendelsen i politiet og hos anklagemyndigheden, og man kunne jo få den mistanke, at Dansk Journalistforbund er godt tilfredse med, at der i dag ikke bliver rejst flere sager, end der gør, og at Dansk Journalistforbund i virkeligheden er bekymret for, at en vedtagelse af Venstres forslag vil føre til, at der bliver rejst sager mod de af journalistforbundets medlemmer, som ikke kan finde ud af at overholde straffeloven.
Astrid Krag (S), 2017-03-15:
Hvad angår den sidste del, altså i forhold til muligheden for at have forskellighed og mangfoldighed på de kommunale plejehjem, så vi sikrer, at der hele tiden er en ligestilling mellem de private og de kommunale plejehjem, har vi jo tidligere måttet ændre lovgivningen for at sikre, at der var en økonomisk ligestilling, så der ikke var for mange penge, der røg over til de private tilbud på bekostning af de kommunale.
Per Stig Møller (KF), 1998-01-27:
Kommissionen citerer et medlem af Finansieringsfondens bestyrelse for om aktiebyttet at sige: »Hvis der var tale om en normal kommerciel handel, så var den grebet fuldstændig vanvittigt an.« Det siger han, skønt statsministeren netop den 2. april 1993 over for Politisk-Økonomisk Udvalg hævdede, at aktieovertagelsen i Føroya Banki er en forretningsmæssig disposition.
Gitte Lillelund Bech (V), 2001-01-30:
Diskussionen går så på frivilligheden og om, hvorvidt kommunerne kan vælge at sige, at modersmålsundervisningen ikke skal udbydes, men at man i stedet vil sætte fokus på danskundervisningen, og det er jo så en ting, som jeg ikke tror vi kan blive enige om.
Alex Ahrendtsen (DF), 2013-10-08:
Af lovforslagets § 14, stk. 5, fremgår det, at »Kurset skal gennemføres med et flertal af danske statsborgere eller elever, der kan sidestilles hermed«. I bemærkningerne til lovforslaget defineres sidestillet som enten elever, der tilhører det danske mindretal i Sydslesvig, eller har tidsubegrænset opholdstilladelse i Danmark eller er statsborgere i de øvrige nordiske lande eller er omfattet af lov om integration af udlændinge i Danmark eller er statsborgere i et EU- eller EØS-land.
Søren Krarup (DF), 2010-01-13:
Fra 1920, hvor de danske i Sydslesvig mistede muligheden for at blive en del af den genforening, der skete for Nordslesvigs vedkommende, har den danske stat følt sig forpligtet til at støtte disse forladte sydslesvigere i deres kamp for at bevare dansk sprog og kultur i de tyske omgivelser, og naturligvis skal vi fortsætte med at støtte sydslesvigerne.
Aaja Chemnitz (IA), 2026-02-24:
I 2022 så vi, at sagsbehandlingstiden i gennemsnit var 9 måneder længere i kriminalsager end med domsmænd, og derfor mener vi, at det her forslag vil nedbringe de uacceptabelt lange sagsbehandlingstider hos domstolene væsentligt, og det glæder os.
Christian Juhl (EL), 2014-11-04:
Jeg vil gerne endnu en gang sige, at jeg synes, det er arrogant, at de, som har smadret mulighederne for op mod 50.000 arbejdsløse, nu sidder og siger: Ja, kære Enhedslisten, vil I ikke godt smadre det hele, sådan at der ikke bliver nogen forbedringer for dem.
Carsten Hansen (S), 2013-02-26:
Så må jeg gå ud fra, at de rettigheder der følger med det, at man flytter ind i kommunen og ind i et hus, som man tidligere har brugt til fritidsformål, er præcis de samme, som gælder for alle andre borgere i kommunen, altså at man også har ret til de velfærdsgoder og til det, der følger med, i kommunen.
Brian Mikkelsen (KF), 2008-10-30:
Jeg er glad for, at det ser ud til, at der er et bredt flertal, der vil støtte vedtagelsen af beslutningsforslaget, sådan at Danmark kan hæve vores parlamentariske forbehold og medvirke til vedtagelsen af rådsafgørelsen. Formålet med udkastet til rådsafgørelse er som bekendt at erstatte den nuværende Europol-konvention og de tre protokoller, som hører til konventionen, med en rådsafgørelse.
Rasmus Stoklund (S), 2020-06-02:
Jamen jeg er da helt enig med fru Pernille Vermund i, at hvis man gik til valg på noget, hvor man så, så snart stemmerne var talt op, konkluderede, at det aldrig kunne lade sig gøre, og henviste til EU og nogle konventioner, så er det da den direkte vej til politikerlede og mistillid.
Kristian Thulesen Dahl (DF), 2002-01-16:
Men jeg vil godt spørge integrationsministeren, om ikke det er rigtigt forstået, for ellers er det da klart, at det er en anderledes indgangsvinkel til det her i forhold til ministerområdet, som kommer til udtryk, for statsministeren har jo understreget, at det her også handler om, at man ikke skal have statsbetalte smagsdommere, som sætter sig over den enkeltes valg og dermed sætter sig til dommer over den enkeltes valg.
Trine Bramsen (S), 2016-10-28:
Samtidig er det dog vigtigt at pege på, at vi ikke må glemme forebyggelsesindsatsen, både hvad angår hashhandel og det faktum, at særlig unge rekrutteres til miljøet, ikke mindst i de udsatte boligområder, og derfor er det afgørende at sikre, at unge ikke er potentielle rekrutter til de kriminelle miljøer.
Claus Hjort Frederiksen (V), 2002-02-28:
Jeg har lyst til at sige, at man jo også godt kunne vende situationen om og sige, at lige præcis det her er en sejr for den danske model, nemlig når parterne kan aftale sig ud af et direktiv, sådan at det er den danske aftale, der kommer til at gælde, og det er det, EU har anerkendt.
Per Clausen (EL), 2009-03-17:
Det interessante er imidlertid, om det vil være et svar på de udfordringer, som det psykiatriske behandlingssystem står over for, eller det i virkeligheden vil skabe nogle nye, fordi man indfører en sådan ordning i en situation, hvor man ved at der ikke er penge nok, hvor man ved at der ikke er personale nok og man derfor måske risikerer, at behandlingen bliver prioriteret og målrettet forkert.
Mette Frederiksen (S), 2012-11-27:
Så må vi altså også være ærlige over for hinanden og sige, at der allerede er brugt temmelig mange af fondens midler, og den store evaluering, der er blevet lavet, viser, at nuvel er der en del af projekterne, der har gavnet den virksomhed, hvorpå projekterne har været etableret og forankret, men det har – som i øvrigt også den konservative ordfører var inde på – knebet gevaldigt med at få udbredt de erfaringer og dermed få pengene til at virke på en større del af det danske arbejdsmarked.
Anne-Mette Winther Christiansen (V), 2009-11-05:
Området fungerer gennemgående godt, men der er stadig for mange, der ikke deltager i voksen- og efteruddannelse, og som faktisk kunne have et stort udbytte af det, så en styrket og mere fokuseret indsats for vejledning og rådgivning vil også styrke hele området generelt.
Christian Poll (ALT), 2018-03-16:
For jeg forestiller mig lidt, at når vi kigger nogle år frem, er der, hvis det her forslag kommer igennem, en række virksomheder, som har haft små skilte ude, som jo ikke har virket dominerende i landskabet, men som har opdaget, at de skilte står sammen med 30-40 andre små skilte, som hver især ikke virker dominerende i landskabet, og at de dermed ikke rigtig har fået nogen effekt, fordi folk, når de kommer kørende, jo ikke kan nå at se, hvad der står på alle de her 30 skilte.
Erling Bonnesen (V), 2024-02-22:
Så dermed skal det også være sagt, at jeg da også vil se en del efter, at man kan prøve at være ret præcis i afgrænsningen af det her til sidst, sådan at der jo fint kan være nogle steder, hvor der kan være forbud mod bundslæbende redskaber, og skal være det, men der skal også være nogle steder, hvor man stadig væk kan fange fisk.
Dan Jørgensen (S), 2016-12-06:
Svenskerne har jo været tvunget til at indføre id-kontrol, dvs. at hvis ikke du har fået dit pas med, når du løber ud af den brændende bygning, for nu at bruge et udtryk og et billede, som jeg ved, at spørgerens eget parti nogle gange har brugt, jamen så får du ikke asyl i den såkaldte humanistiske supermagt Sverige.
Kirsten Normann Andersen (SF), 2020-01-16:
Men jeg vil også gerne have lov til at sige, at jeg synes, at man, når man gør det, også skal have forberedt sig på, at vi netop måske også kan lande rigtig gode, solide og brede aftaler, ligesom vi har for vane at gøre det inden for sundhedssektoren.
Pernille Skipper (EL), 2020-04-29:
Altså, vi sender dem alle sammen en stor tak og respekt osv., og jeg ved også godt, at det ikke er alle, der ligesom jeg synes, at vi i de offentlige overenskomstforhandlinger burde løfte deres lønninger, men vi kunne da måske i hvert fald blive enige om, at de har fortjent nogle flere kollegaer og måske nogle bedre arbejdsforhold at gå på arbejde under, end de har haft de sidste mange år.
Karina Adsbøl (DD), 2023-04-20:
Altså, det er jo bare et faktum, at Venstre fuldstændig har ændret holdning til og mening om det, man tidligere har sagt i forhold til at dispensere – og det kan man jo – altså hvis der ikke kommer nogen og holder øje med, at dyrevelfærdsloven bliver overholdt, og man kan dispensere fra reglerne.
Kim Andersen (V), 2009-01-29:
Den vejledning og faglige hjælp i forhold til at skulle skrive en klage til Ombudsmanden ville man også kunne have fået, hvis man havde henvendt sig ved kommunen, eventuelt i socialforvaltningen, og der vil helt givet også være andre institutioner og frivillige organisationer i samfundet, som vil kunne hjælpe et barn med at skrive en klage til Ombudsmanden.
Theresa Berg Andersen (SF), 2023-01-19:
Ordførerens parti var ikke med i den her aftale, men samtidig har jeg også noteret mig, at partiets daværende og nuværende socialordfører med udmøntningen af en SSA-aftale fra 2021, som understøtter housing first-aftalen, nævner, at det her er noget af det vigtigste.